Bad Religion je punk rockòwé karno z Los Angeles, chtërne charakterizëją socjalno kriticzné jakno ë baro reflesyjné tekstë. Òkóm Ramones, Misfits, Sex Pistols, The Stooges, The Clash, Dead Kennedys ë Social Distortion je Bad Religion jednym z nôwôżniszich punkòwich karnów w historëji rocka. Pòwstało òno w 1979 rokù w Los Angeles z jinicjatiwë Grega Graffina (spiôw) , Bretta Gurewitza (gitara), Jaya Bentleya (basowô gitara) ë Jaya Ziskrouta (perkùsëjô). Historëjô. W 1981 rokù wëdało karno Bad Religion, w nowò założoni przez Bretta Gurewitza (gitarownika) platowi wëdowiznie Epitaph Records, pierszi EP ë w 1982 pierszi albùm "How Could Hell Be Any Worse?", jaczé do dzysô trzëmô sã za jednen z nôwôżniszëch albùmów wczasnégò punk-rocka z Zôpôdnégò Ùbrzégù USA.   W 1983 rokù z platą "Into The Unknown", (Epitaph Records, 1983) doszło do òstri zmianë mùzëcznégò sztélu karna, co doprowadzëło do òdejsca wikszoscë mùzyków, jakno ë do òddôwani przez òbrëszonëch lubòtników kùpionëch platów nazôd do krómów. Dzysô je to jednen z nôbarżi szëkónëch albùmów Bad Religion (òficjalno platã copniãto z lëstë abùmów jaczi jidze kùpic). Rok pózdni, wespół z "Back To The Known", warcëło sã karno do szétlu swòjegò mùzycznegò darżenia. Òd 1987 rokù karno nalazło sã wnët w pierwòsznym skłôdzé, Greg Graffin, "Mr. Brett" Gurewitz, Jay Bentley ë Pete Finestone, bë nagrac nowi albùm. Efektã tegò bëł "Suffer" (Epitaph Records, 1988), plata z baro chùtczimi równak téż melodicznima sztëczkama. Tipiczné spiôwe w cziles głosów w spódkù, z klarownim głosã Graffins'a w sparłączeniém z zamkłosacą òpiartą ò dzysdniową filozofijã ë lëteraturã, co baro òdbiégało òd tipicznégò òglowégò wëzdrzatkù na punk-rocka, dałë gwës jeden z nôlepszich pùnkòwich albùmów. Titlë jakno "Give You Nothing", "Best For You" czë "Suffer" òczarziłë nié le blós lùbòtników Bad Religion Nôslédné plate "No Control" (Epitaph Records, 1989) ë "Against The Grain" (Epitaph Records, 1990) bëłë logicznym rozwinãcém sztélu z "Suffer". W 1991 rokù odchôdô z karna Pete Finestone (perkùsëjô) ë jegò plac zajimô Bobby Schayer. Pierszim albùmã w tim skłôdzé je "Generator" (Epitaph Records, 1992) a pò nim "Recipe For Hate" (Epitaph Records, 1993) w jaczim je kąsk czëc cësk gòscnych mùzyków jakno Eddie Vedder z Pearl Jam ë Johnette Napolitano z Concrete Blonde. W 1994 rokù pòkôza sã plata "Stranger Than Fiction", na równak ju nagrônô w wëdowiznie Sony/Atlantic Records, co bëło sparłączoné z rozdzéleniém karna ë wëdowizne Epitaph, do jaczégò miało dońc, jakno ë ze stolemną robòtą jaką mielë przë Epitaph Brett Gurewitz ë Jay Bentley a chtërnô sã jesz barżi zwiksziła pò pòpùlarnocë albùma karna Offspring "Smash". Pierszi albùm w nowi wëdowiznie trzëmôł sã sztélu z "Recipe For Hate", tuwò pòkôzale sã téż gòscni mùzyce jak Jim Lindberg z Pennywise, Tim Armstrong z Rancid ë Wayne Kramer z MC5. "Stranger Than Fiction" je do dzysô albùma jaczé cëszi sã nôwikszim kòmercijnym ùznaniém. Pò sztridach z Jayã Bentleyã ë swòjich jiwrach z narkòtikama òdchôdô z karna, pò wëdaniém "Stranger Than Fiction", Brett Gurewitz - nôwôżniszi aùtora tekstów. Nimò tegò grô Bad Religion dali. Do skłôdu dochôdô jeden z nôlepszich punk-rockòwich ë punk-hardcòrowich gitarowników Brian Baker. Wëdiwają albùm "The Gray Race" (Sony/Atlantic Records, 1996) jaczé kwalitetno nié òdbiégô òd rëchliszich platów, równak pózdniszé jakno: "No Substance" (Sony/Atlantic Records, 1998) ë "The New America" (Sony/Atlantic Records, 2000) pòtkałë sã ju z felëjącą akceptacëją ë kritiką. Nôdzéja na zmianë w sztélu grë dôło równak wespółaùtorstwò Bretta Gurewitza w tekscé "Believe It" na placé "The New America". W 2001 rokù warcô sã do karna Brett Gurewitz a karno, pò zakòńczéniém kòntraktu z Atlantic Records, warcô sã do Epitaph Records, jaczé ùrosło w midzëczasu do nôwòkszi punk-rockòwi wëdowizne. W skłôdzé pòkôza sã téż jesz jednô zmiana, Bobby Schayer przez swòjã chòrobã krziża nié mòże ju wicy grac na perkùsëji ë jegò plac zajimô Brooks Wackerman, chtëren je trzëmôny za jednegò z nôlepszich pùnkòwich pekùsjowników - grôł ju w Suicidal Tendencies ë The Vandals ë pòchôdô z falimilëji mùzyków, jegò bracëna Chad grôł ju na pekùsëji z Frankã Zappą. Takno wëchôdô w 2002 rokù albùm "The Process Of Belief" (Epitaph Records, 2002) z melodicznym ë chùtczim punk-rockã - w sztélu nawiąziwô do rëchliszégò "Stranger Than Fiction". Nôslédnô plata, "The Empire Strikes First" (Epitaph Records, 2004), je kòntinuacëją tipicznégò sztélu grë Bad Religion z nôlepszich czasów, tekstama pòrósziwô pòliticzne témë sparłączoné z wòjną w Irakù. 1982: "How Could Hell Be Any Worse?" (Epitaph Records) 1983: "Into The Unknown" (Epitaph Records) 1988: "Suffer" (Epitaph Records) 1989: "No Control" (Epitaph Records) 1990: "Against The Grain" (Epitaph Records) 1992: "Generator" (Epitaph Records) 1993: "Recipe For Hate" (Epitaph Records) 1994: "Stranger Than Fiction" (Sony/Atlantic Records) 1996: "The Gray Race" (Sony/Atlantic Records) 1998: "No Substance" (Sony/Atlantic Records) 2000: "The New America" (Sony/Atlantic Records) 2002: "The Process Of Belief" (Epitaph Records) 2004: "The Empire Strikes First" (Epitaph Records) 2007: "New Maps of Hell" (Epitaph Records) 2010: "The Dissent of Man" (Epitaph Records) 1981: "Bad Religion" (Epitaph Records) 1984: "Back To The Known" (Epitaph Records) 1992: "80-85" (Epitaph Records) 1995: "All Ages" (Epitaph Records) 1997: "Tested" (Live) (Sony/Atlantic Records) 2002: "Punk Rock Songs" (The Epic Years) (Sony/Atlantic Records) 2004: "How Could Hell Be Any Worse?" (Remastered "80-85" z 1992) (Epitaph Records) 2004: "Suffer" ( Remastered) (Epitaph Records) 2004: "No Control" (Remastered) (Epitaph Records) 2004: "Against The Grain" (Remastered) (Epitaph Records) 2004: "Generator" (Remastered) (Epitaph Records) 1990/2004: "Along The Way" (Live) (Epitaph Records/Tribal Video) 1992: "Big Bang" (Live) (Epitaph Records/Tribal Video) 1996/2001: "The Riot" (Live) (L.A. Access Video) 2004: "Punk Rock Songs" (Sony/Atlantic Records) Bad Religion - domôcô starna Bad Religion w wëdowiznie Epitaph Records